สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 30 พ.ย.59
1 ธ.ค. 2559

ดัชนีดาวโจนส์ตลาดหุ้นนิวยอร์กปิดขยับขึ้น เมื่อคืนนี้ (30 พ.ย.) โดยได้แรงหนุนจากการพุ่งขึ้นของราคาน้ำมันดิบ หลังจากกลุ่มประเทศผู้ส่งออกน้ำมัน (โอเปก) บรรลุข้อตกลงปรับลดกำลังการผลิตครั้งแรกรอบ 8 ปีในการประชุมเมื่อวานนี้ อย่างไรก็ตาม ภาวะการซื้อขายเป็นไปอย่างผันผวน โดยดาวโจนส์ขยับขึ้นเพียงเล็กน้อย ขณะที่ดัชนี NASDAQ และ S&amp;P500 ปิดตลาดในแดนลบ เนื่องจากนักลงทุนระมัดระวังการซื้อขายก่อนที่กระทรวงแรงงานสหรัฐจะเปิดเผยตัวเลขจ้างงานนอกภาคการเกษตรในวันศุกร์นี้ ซึ่งข้อมูลดังกล่าวจะบ่งชี้แนวโน้มการปรับขึ้นอัตราดอกเบี้ยของธนาคารกลางสหรัฐ (เฟด) ในเดือนธ.ค.
ดัชนีเฉลี่ยอุตสาหกรรมดาวโจนส์ปิดที่ 19,123.58 จุด เพิ่มขึ้น 1.98 จุด หรือ +0.01% ดัชนี NASDAQ ปิดที่ 5,323.68 จุด ลดลง 56.24 จุด หรือ -1.05% ดัชนี S&amp;P500 ปิดที่ 2,198.81 จุด ลดลง 5.85 จุด หรือ -0.27%
 
ตลาดหุ้นยุโรปปิดพุ่งขึ้น เมื่อคืนนี้ (30 พ.ย.) เนื่องจากนักลงทุนเข้าซื้อหุ้นกลุ่มพลังงานอย่างคึกคัก หลังจากกลุ่มประเทศผู้ส่งออกน้ำมัน (โอเปก) บรรลุข้อตกลงปรับลดกำลังการผลิตในการประชุมเมื่อวานนี้
ดัชนี Stoxx Europe 600 ปรับตัวขึ้น 0.3% ปิดที่ 341.99 จุด
ดัชนี CAC-40 ตลาดหุ้นฝรั่งเศสปิดที่ 4,578.34 จุด เพิ่มขึ้น 26.88 จุด หรือ +0.59% ดัชนี DAX ตลาดหุ้นเยอรมันปิดที่ 10,640.30 จุด เพิ่มขึ้น 19.81 จุด หรือ +0.19% ดัชนี FTSE 100 ตลาดหุ้นลอนดอนปิดที่ 6,783.79 จุด เพิ่มขึ้น 11.79 จุด หรือ +0.17%
 
ตลาดหุ้นลอนดอนปิดบวก เมื่อคืนนี้ (30 พ.ย.) หลังจากกลุ่มประเทศผู้ส่งออกน้ำมัน (โอเปก) บรรลุข้อตกลงปรับลดกำลังการผลิตครั้งแรกในรอบ 8 ปี ในการประชุมเมื่อวานนี้
ดัชนี FTSE 100 ปิดปรับตัวขึ้น 11.79 จุด หรือ 0.17% แตะที่ 6,783.79 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้น กว่า 9% เมื่อคืนนี้ (30 พ.ย.) หลังจากกลุ่มประเทศผู้ส่งออกน้ำมัน (โอเปก) บรรลุข้อตกลงปรับลดกำลังการผลิตครั้งแรกรอบ 8 ปีในการประชุมเมื่อวานนี้
สัญญาน้ำมันดิบ WTI ส่งมอบเดือนม.ค.พุ่งขึ้น 4.21 ดอลลาร์ หรือ 9.3% ปิดที่ 49.44 ดอลลาร์/บาร์เรล
สัญญาน้ำมันดิบเบรนท์ส่งมอบเดือนม.ค.พุ่งขึ้น 4.09 ดอลลาร์ หรือ 8.8% ปิดที่ 50.47 ดอลลาร์/บาร์เรล
 
สัญญาทองคำตลาดนิวยอร์กปิดร่วงลง เมื่อคืนนี้ (30 พ.ย.) เนื่องจากนักลงทุนเทขายสัญญาทองคำหลังจากสกุลเงินดอลลาร์แข็งค่าขึ้น อันเนื่องมาจากข้อมูลเศรษฐกิจที่แข็งแกร่งของสหรัฐที่มีการเปิดเผยเมื่อคืนนี้ ซึ่งรวมถึง ดัชนีราคาการใช้จ่ายเพื่อการบริโภคส่วนบุคคล และการจ้างงานภาคเอกชนที่พุ่งขึ้นเกินคาด
สัญญาทองคำตลาด COMEX (Commodity Exchange) ส่งมอบเดือนก.พ.ร่วงลง 16.9 ดอลลาร์ หรือ 1.42% ปิดที่ระดับ 1,173.90 ดอลลาร์/ออนซ์
สัญญาโลหะเงินส่งมอบเดือนมี.ค.ลดลง 25.8 เซนต์ หรือ 1.54% ปิดที่ 16.482 ดอลลาร์/ออนซ์
สัญญาพลาตินัมส่งมอบเดือนม.ค.ร่วงลง 11.4 ดอลลาร์ หรือ 1.24% ปิดที่ 909.90 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (30 พ.ย.) หลังจากสหรัฐเปิดเผยข้อมูลเศรษฐกิจที่แข็งแกร่ง
ดอลลาร์สหรัฐแข็งค่าขึ้นเมื่อเทียบกับเยนที่ระดับ 114.18 เยน จากระดับ 112.40 เยน แต่ลดลงเมื่อเทียบฟรังก์สวิส ที่ระดับ 1.0166 ฟรังก์ จากระดับ 1.0117 ฟรังก์
เงินยูโรอ่อนค่าลงเมื่อเทียบดอลลาร์สหรัฐ ที่ระดับ 1.0596 ดอลลาร์สหรัฐ จากระดับ 1.0642 ดอลลาร์สหรัฐ ในขณะที่เงินปอนด์ลดลงแตะระดับ 1.2500 ดอลลาร์สหรัฐ จากระดับ 1.2503 ดอลลาร์สหรัฐ ส่วนเงินดอลลาร์ออสเตรเลียลดลงแตะระดับ 0.7393  ดอลลาร์สหรัฐ จากระดับ 0.7486 ดอลลาร์สหรัฐ